
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

233. Τροποποίηση διατάξεων του μέρους Α' του π.δ/ 
τος 259/1998 (ΦΕΚ 191/Α/12.8.1998) «περί απαγο- 
ρεύσεως της χρησιμοποιήσεως ορισμένων ουσι¬ 
ών με ορμονική ή θυρεοστατική δράση και των 
β-αγωνιστών στη ζωική παραγωγή για κερδο¬ 
σκοπικούς λόγους, περί λήψεως μέτρων ελέγχου 
για ορισμένες ουσίες...», σε συμμόρφωση προς 
την Οδηγία 2003/74/ΕΚ του Ευρωπαϊκού Κοινο¬ 


βουλίου και του Συμβουλίου. 1 

234. Μεταφορά έδρας Συμβολαιογράφου από το Δήμο 

Αθηναίων στο Δήμο Βούλας που υπάγονται στην 
περιφέρεια του Ειρηνοδικείου Αθηνών. 2 

235. Μεταφορά έδρας συμβολαιογράφου από το Δήμο 

Βύρωνα στο Δήμο Νέας Μάκρης που υπάγονται 
στην περιφέρεια του Ειρηνοδικείου Αθηνών. 3 

236. Μεταφορά έδρας Συμβολαιογράφου από το Σο- 

φικό του Δήμου Σολυγείας στο Δήμο Αγίων Θε¬ 
οδώρων Κορινθίας που υπάγονται στην περιφέ¬ 
ρεια του Ειρηνοδικείου Κορίνθου. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 233 

Τροποποίηση διατάξεων του μέρους Α' του π.δ/τος 259/ 
1998 (ΦΕΚ 191/Α/12.8.1998) «περί απαγορεύσεως της 
χρησιμοποιήσεως ορισμένων ουσιών με ορμονική ή 
θυρεοστατική δράση και των β-αγωνιστών στη ζωική 
παραγωγή για κερδοσκοπικούς λόγους, περί λήψεως 
μέτρων ελέγχου για ορισμένες ουσίες...», σε συμμόρ¬ 
φωση προς την Οδηγία 2003/74/ΕΚ του Ευρωπαϊκού 
Κοινοβουλίου και του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 1 παράγρ. 1, 2 και 3 του ν. 1338/1983 
«Εφαρμογή του κοινοτικού δικαίου» (Α' 34) όπως η 

παράγρ. 1 τροποποιήθηκε με το άρθρο 6 παρ. 1 του 
ν. 1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Ανθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (Α' 70) και του άρθρου 3 του 
ν. 1338/1983 όπως αντικαταστάθηκε από το άρθρο 65 
του ν. 1892/90 (Α' 101), 

β) του άρθρου 20 παρ. 1 περίπτ. 4 του ν. 248/1914 «Περί 
οργανώσεως της Ζωοτεχνικής και Κτηνιατρικής Υπηρε¬ 
σίας» (Α' 110), το οποίο προστέθηκε με το άρθρο μόνο 
του α.ν. της 23/24 Ιανουάριου 1936 (Α' 47) και συμπληρώ¬ 
θηκε με το άρθρο 62 παρ. 1 του ν. 2637/1998 (Α' 200), 

γ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που τέθηκε σε 
ισχύ με το άρθρο πρώτο του υπ’ αριθμ. 63/2005 προε¬ 
δρικού διατάγματος (Α' 98). 

2. Την υπ’ αριθμ. Υ132/2004 απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(ΦΕΚ 1533/14.10.2004). 

3. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

4. Τις υπ’ αριθμ. 5/2005 και 242/2005 γνωμοδοτήσεις 
του Συμβουλίου της Επικράτειας, μετά από πρόταση 
του Υπουργού Οικονομίας και Οικονομικών και του Υφυ¬ 
πουργού Αγροτικής Ανάπτυξης και Τροφίμων, αποφα¬ 
σίζουμε: 

Άρθρο 1 

Σκοπός 

Με το παρόν διάταγμα τροποποιούνται διατάξεις του 
Μέρους Α' του προεδρικού διατάγματος 259/1998 (Α' 
191) σε συμμόρφωση προς την Οδηγία 2003/74/ΕΚ του 
Ευρωπαϊκού Κοινοβουλίου και του Συμβουλίου «περί 
απαγορεύσεως της χρησιμοποίησης ορισμένων ουσιών 
με ορμονική ή θυρεοστατική δράση και των β-ανταγωνι- 
στικών ουσιών στη ζωική παραγωγή για κερδοσκοπικούς 
λόγους» (ΕΕ αριθμ. Ε.262 της 14.10.2003 σελ. 17). 

Άρθρο 2 

(άρθρο 1 της Οδηγίας 2003/74/ΕΚ) 

Το μέρος Α του π.δ/τος 259/1998 τροποποιείται ως εξής: 

1. Τα άρθρα 3 και 4 αντικαθίστανται ως ακολούθως: 

«Άρθρο 3 

(άρθρο 1 παράγρ. 1 της Οδηγίας 2003/74/ΕΚ) 

Απαγορεύεται: 

α) η εμπορία των ουσιών που απαριθμούνται στον κα¬ 
τάλογο Α του Μέρους Α του Παραρτήματος VI, με σκοπό 
τη χορήγησή τους σε ζώα οποιουδήποτε είδους, 

β) η εμπορία των ουσιών που απαριθμούνται στον κα¬ 
τάλογο Β του Μέρους Α του Παραρτήματος VI, με σκοπό 
τη χορήγησή τους σε ζώα των οποίων το κρέας και τα 
προϊόντα προορίζονται για ανθρώπινη κατανάλωση, για 
σκοπούς διαφορετικούς εκείνων που προβλέπονται στο 
άρθρο 5 παραγρ. 2 και στο άρθρο 6 Α. 

Άρθρο 4 

(άρθρο 1 παράγρ. 1 της Οδηγίας 2003/74/ΕΚ) 

Απαγορεύεται, για τις ουσίες που απαριθμούνται στο 
Παράρτημα VI του Μέρους Α, και προσωρινά για τις 
ουσίες που απαριθμούνται στο Παράτημα VII του Μέ¬ 
ρους Α: 

α) η χορήγηση των ουσιών σε ζώα εκμετάλλευσης και 
σε ζώα υδατοκαλλιέργειας, καθ’ οιονδήποτε τρόπο. 

β) - η κατοχή σε μία εκμετάλλευση, εκτός εάν πρό¬ 
κειται για κατοχή υπό επίσημο έλεγχο, ζώων που ανα- 
φέρονται στο στοιχείο α) καθώς και 

- η εμπορία ή η σφαγή, με σκοπό την ανθρώπινη κα¬ 
τανάλωση, ζώων εκμετάλλευσης, στα οποία περιέχονται 
οι ουσίες που απαριθμούνται στα Παραρτήματα VI και 
VII του Μέρους Α ή στα οποία έχει διαπιστωθεί η πα¬ 
ρουσία των εν λόγω ουσιών, εκτός εάν είναι δυνατόν 
να αποδειχθεί ότι τα εν λόγω ζώα έχουν υποβληθεί σε 
αγωγή σύμφωνα με τα άρθρα 5, 6 ή 6 Α 

γ) η εμπορία, με σκοπό την ανθρώπινη κατανάλωση, 
ζώων υδατοκαλλιέργειας στα οποία έχουν χορηγηθεί 
ουσίες που αναφέρονται ανωτέρω, καθώς και μεταποι¬ 
ημένων προϊόντων προερχόμενων από τα ζώα αυτά. 

δ) η εμπορία του κρέατος των ζώων που αναφέρεται 
στο στοιχείο β) 

ε) η μεταποίηση του κρέατος που αναφέρεται στο 
στοιχείο δ).». 

2. Στο άρθρο 5 παράγρ. 1 (άρθρο 1 παράγρ. 2 της 
οδηγίας 2003/74/ΕΚ) διαγράφονται οι λέξεις «οιστρα- 
διόλης 17 β». 

3. Το πρώτο εδάφιο του άρθρου 6 (άρθρο 1 παράγρ. 3 
της οδηγίας 2003/74/ΕΚ) αντικαθίσταται ως εξής: 

«Κατά παρέκκλιση από το άρθρο 4 στοιχείο α) και με 
την επιφύλαξη του άρθρου 3, επιτρέπεται η χορήγηση σε 
ζώα εκμετάλλευσης, για ζωοτεχνική αγωγή, κτηνιατρι¬ 
κών φαρμάκων με οιστρογόνο (εκτός της οιστραδιόλης 
17β και των εστεροειδών παραγώγων της), ανδρογόνο ή 
γεσταγόνο δράση, τα οποία επιτρέπονται σύμφωνα με 
τις διατάξεις για τα κτηνιατρικά φάρμακα.». 

4. Μετά το άρθρο 6 προστίθεται άρθρο 6 Α ως εξής: 

«Άρθρο 6 Α 

(Άρθρο 1 παράγρ. 4 της Οδηγίας 2003/74/ΕΚ) 

1. Κατά παρέκκλιση από το άρθρο 4 στοιχείο α) και 
με την επιφύλαξη των άρθρων 3 και 12 Α, επιτρέπεται 
η χορήγηση, σε ζώα εκμετάλλευσης, κτηνιατρικών φαρ¬ 
μάκων που περιέχουν οιστραδιόλη 17β και εστεροειδή 
παράγωγά της, για τους ακόλουθους θεραπευτικούς 
σκοπούς: 

- τη θεραπεία της εμβροχής ή της μουμιοποίησης του 
εμβρύου στα βοοειδή, ή 


- τη θεραπεία της πυομήτρας στα βοοειδή, σύμφωνα 
με τις διατάξεις για τα κτηνιατρικά φάρμακα 

2. Κατά παρέκκλιση από το άρθρο 4 στοιχείο α) και με 
την επιφύλαξη του άρθρου 3, επιτρέπεται η χορήγηση, 
σε ζώα εκμετάλλευσης, κτηνιατρικών φαρμάκων που πε¬ 
ριέχουν οιστραδιόλη 17β και εστεροειδή παράγωγά της, 
για την πρόκληση οίστρου στα βοοειδή, τους ίππους και 
τα αιγοπρόβατα έως τις 14 Οκτωβρίου 2006 σύμφωνα 
με τις διατάξεις για τα κτηνιατρικά φάρμακα. 

3. Η αγωγή πρέπει να πραγματοποιείται απευθείας 
από κτηνίατρο σε ζώα εκμετάλλευσης με επακριβώς 
προσδιορισμένη ταυτότητα. Η εν λόγω αγωγή πρέπει 
να καταγράφεται από τον υπεύθυνο κτηνίατρο. Ο υπεύ¬ 
θυνος κτηνίατρος πρέπει να σημειώνει σε μητρώο, το 
οποίο μπορεί να είναι το μητρώο που προβλέπεται στις 
διατάξεις για τα κτηνιατρικά φάρμακα, τουλάχιστον τα 
ακόλουθα στοιχεία: 

- τύπος χορηγούμενου προϊόντος, 

- φύση αγωγής, 

- ημερομηνία αγωγής, 

- ταυτότητα των ζώων που υποβάλλονται στην αγωγή, 

- ημερομηνία λήξης του χρόνου αναμονής. 

Το μητρώο πρέπει να τίθεται στη διάθεση της αρμό¬ 
διας αρχής όταν ζητείται. 

Απαγορεύεται στους κατόχους ζώων εκτροφής να 
διατηρούν στην εκμετάλλευσή τους κτηνιατρικά φάρ¬ 
μακα που περιέχουν οιστραδιόλη 17β ή εστεροειδή πα¬ 
ράγωγά της. 

5. Η παράγραφος 1 του άρθρου 7 (άρθρο 1 παράγρ. 5 
της οδηγίας 2003/74/ΕΚ), αντικαθίσταται ως εξής: 

«1. Τα ορμονικά προϊόντα και οι β-αγωνιστές, η χορή¬ 
γηση των οποίων επιτρέπεται σε ζώα εκμετάλλευσης 
βάσει των άρθρων 5, 6, ή 6 Α, πρέπει να ανταποκρίνο- 
νται στις απαιτήσεις των διατάξεων για τα κτηνιατρικά 
φάρμακα.». 

6. Το πρώτο εδάφιο της παρ. 1 του άρθρου 8 (άρθρο 
1 παράγρ. 6 της οδηγίας 2003/74/ΕΚ) αντικαθίσταται 
ως εξής: 

«1. Επιτρέπεται, στις συναλλαγές μεταξύ της χώρας 
και των άλλων κρατών μελών της Ευρωπαϊκής'Ενωσης, 
η εμπορία ζώων για αναπαραγωγή και ζώων αναπαρα¬ 
γωγής που βρίσκονται στο τέλος της αναπαραγωγικής 
τους ζωής, τα οποία, κατά τη διάρκεια της ζωής τους 
ως ζώα αναπαραγωγής, υποβλήθηκαν σε αγωγή που 
αναφέρεται στα άρθρα 5, 6 ή 6 Α και, η επίθεση κοι¬ 
νοτικής σφραγίδας σε κρέας που προέρχεται από τα 
ζώα αυτά, εφόσον τηρούνται οι όροι των άρθρων 5, 6 
ή 6 Α και οι προθεσμίες αναμονής που προβλέπει η 
άδεια εμπορίας.». 

7. Οι παρ. 1 και 2 του άρθρου 9 (άρθρο 1 παραγρ. 7 της 
Οδηγίας 2003/74/ΕΚ) αντικαθίστανται ως εξής: 

«1. Η κατοχή των ουσιών που αναφέρονται στα άρθρα 
3 και 4 επιτρέπεται μόνο στα πρόσωπα που εξουσιο¬ 
δοτούνται σύμφωνα με το άρθρο 2 παράγρ. 4 της αριθ. 
310584/1998 (Β' 456) κοινής υπουργικής απόφασης κατά 
την εισαγωγή, την παρασκευή, την αποθήκευση, τη δι¬ 
ανομή, την πώληση ή τη χρήση τους. 

2. Η Διεύθυνση Κτηνιατρικής Δημόσιας Υγείας της 
Γενικής Διεύθυνσης Κτηνιατρικής και κάθε άλλη Κτη¬ 
νιατρική Αρχή του Υπουργείου Αγροτικής Ανάπτυξης 
και Τροφίμων και της Νομαρχιακής Αυτοδιοίκησης 
στις οποίες έχει ανατεθεί η διενέργεια και η εποπτεία 
εφαρμογής των κτηνιατρικών ελέγχων δύνανται, εκτός 

από τους ελέγχους που προβλέπονται από την κοινή 
υπουργική Απόφαση αριθ. 310584/1998 (Β'456) των εν 
λόγω διαφόρων προϊόντων, να διενεργούν χωρίς προει¬ 
δοποίηση τους επίσημους ελέγχους που προβλέπονται 
από το άρθρο 23 προκειμένου να ελέγχεται: 

α) η κατοχή ή η παρουσία απαγορευμένων, σύμφωνα 
με τα άρθρα 3 και 4, ουσιών που προορίζονται να χο¬ 
ρηγηθούν στα ζώα με σκοπό την πάχυνση, 
β) η παράνομη αγωγή των ζώων, 
γ) η μη τήρηση των περιόδων αναμονής που προβλέ- 
πονται στο άρθρο 7, 

δ) η μη τήρηση των περιορισμών χρήσης ορισμένων 
ουσιών ή προϊόντων οι οποίοι προβλέπονται στα άρθρα 
5, 6 και 6Α.». 

8. Η περ. α' της παρ. 2 του άρθρου 12 (άρθρο 1 παράγρ. 
8 της οδηγίας 2003/74/ΕΚ) αντικαθίσταται ως εξής: 

«α) ζώων εκμετάλλευσης ή υδατοκαλλιέργειας: 
ί) στα οποία έχουν χορηγηθεί, με οιονδήποτε τρόπο, 
προϊόντα ή ουσίες που αναφέρονται στο Παράρτημα 
VI, Μέρος Α, Κατάλογος Α, 
ϋ) στα οποία έχουν χορηγηθεί οι ουσίες που αναφέ- 
ρονται στο Παράρτημα VI, Μέρος Α, κατάλογος Β, και 
στο Παράρτημα VII, του Μέρους Α, εκτός εάν κατά τη 
χορήγηση αυτή τηρήθηκαν οι διατάξεις και απαιτήσεις 
των άρθρων 5,6, 6Α, και 8, καθώς και οι προθεσμίες ανα¬ 
μονής που προβλέπονται στις διεθνείς συστάσεις.». 

9. Μετά το άρθρο 12 προστίθεται άρθρο 12 Α ως 
εξής: 

«Άρθρο 12Α 

(άρθρο 1 παράγρ. 10 της Οδηγίας 2003/74/ΕΚ) 

Κατά παρέκκλιση από τα άρθρα 4 και 6 Α και με την 
επιφύλαξη του άρθρου 3, τα ζώα εκμετάλλευσης για τα 
οποία είναι δυνατόν να βεβαιωθεί ότι τους έχει χορη¬ 
γηθεί οιστραδιόλη 17β ή εστεροειδή παράγωγά της για 
θεραπευτικούς ή ζωοτεχνικούς σκοπούς πριν από τις 
14 Οκτωβρίου 2004, υπόκεινται στις ίδιες διατάξεις με 
αυτές που ορίζονται για τις ουσίες που επιτρέπονται 
σύμφωνα με το άρθρο 5 παράγρ. 1, όσον αφορά τη θε¬ 
ραπευτική χρήση, και με το άρθρο 6, όσον αφορά την 
ζωοτεχνική χρήση.». 

10. Ο όρος «β-ανταγωνιστές» στον τίτλο και στις δια¬ 
τάξεις του π.δ. 259/1998 (Α' 191) αντικαθίσταται από τον 
όρο «β-αγωνιστές». 

11. Στο άρθρο 42 του π.δ/τος 259/1998 (Α' 191) πριν τον 
τίτλο «ΠΑΡΑΡΤΗΜΑ I» τίθεται τίτλος «ΠΑΡΑΡΤΗΜΑΤΑ 
ΜΕΡΟΥΣ Β», τα Παραρτήματα VI και VII αναριθμούνται σε 
Παραρτήματα VIII και IX, μετά το Παράρτημα V τίθεται 
τίτλος «ΠΑΡΑΡΤΗΜΑΤΑ ΤΟΥ ΜΕΡΟΥΣ Α», και τίθενται 
τα νέα παραρτήματα VI και VII που έχουν ως εξής: 

«ΠΑΡΑΡΤΗΜΑΤΑ ΜΕΡΟΥΣ Α' 
ΠΑΡΑΡΤΗΜΑ VI 

Κατάλογος απαγορευμένων ουσιών: 

Κατάλογος Α: 

-θυρεοστατικά, 

-στιλβένια, παράγωγα στιλβενίου, άλατα και εστέρες 
τους, 

Κατάλογος Β: 

-οιστραδιόλη 17β και εστεροειδή παράγωγά της, 
-β-αγωνιστές 


ΠΑΡΑΡΤΗΜΑ VII 

Κατάλογος προσωρινά απαγορευμένων ουσιών: 

Ουσίες με οιστρογόνο (εκτός από την οιστραδιόλη 
17β και τα εστεροειδή παράγωγά της), ανδρογόνο ή 
γεσταγόνο δράση.» 

Άρθρο 3 
Έναρξη ισχύος 

Οι διατάξεις του παρόντος διατάγματος ισχύουν από 
την 14η Οκτωβρίου 2004. 

Στον Υφυπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 7 Νοεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΑΛΕΞΑΝΔΡΟΣ ΚΟΝΤΟΣ 
-♦- 

Μεταφορά έδρας Συμβολαιογράφου από το Δήμο Αθη¬ 
ναίων στο Δήμο Βούλας που υπάγονται στην περι¬ 
φέρεια του Ειρηνοδικείου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2, παράγραφοι 3 και 4, 
του κυρωθέντος με το άρθρο πρώτο του ν. 2830/2000 
(Α' 96) Κώδικα Συμβολαιογράφων. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α' 98). 

3. Την υπ’ αριθμ. 7/2005 γνωμοδότηση της Ολομέλειας 
του Πρωτοδικείου Αθηνών, που εκδόθηκε μετά την από 
21.4.2005 γνώμη του Διοικητικού Συμβουλίου του Συμ¬ 
βολαιογραφικού Συλλόγου Εφετείων Αθηνών-Πειραιώς, 
Αιγαίου και Δωδεκανήσου. 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την υπ’ αριθμ. 236/2005 γνωμοδότηση του Συμβου¬ 
λίου της Επικράτειας. 

Μετά από πρόταση του Υπουργού Δικαιοσύνης, απο¬ 
φασίζουμε: 

Άρθρο μόνο 

Η έδρα μιας από τις θέσεις Συμβολαιογράφων του 
Ειρηνοδικείου Αθηνών μεταφέρεται από το Δήμο Αθη¬ 
ναίων στο Δήμο Βούλας της ίδιας ειρηνοδικειακής πε¬ 
ριφέρειας. 

Στον Υπουργό Δικαιοσύνης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 7 Νοεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

Μεταφορά έδρας συμβολαιογράφου από το Δήμο Βύ¬ 
ρωνα στο Δήμο Νέας Μάκρης που υπάγονται στην 
περιφέρεια του Ειρηνοδικείου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2, παράγραφοι 3 και 4, 
του κυρωθέντος με το άρθρο πρώτο του ν.2830/2000 
(Α' 96) Κωδικός Συμβολαιογράφων. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α' 98) και με το οποίο κωδικοποιήθηκαν οι διατάξεις 
του άρθρου 29 Α των ν. 1558/1985 (Α' 137), όπως είχε 
τροποποιηθεί. 

3. Την υπ’ αριθμ. 6/19.5.2005 γνωμοδότηση της Ολο¬ 
μέλειας του Πρωτοδικείου Αθηνών που εκδόθηκε μετά 
την από 1.3.2005 γνώμη του Διοικητικού Συμβουλίου του 
Συμβολαιογραφικού Συλλόγου Εφετείων Αθηνών - Πει¬ 
ραιώς - Αιγαίου και Δωδεκανήσου. 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την υπ’ αριθμ. 203/2005 γνωμοδότηση του Συμβου¬ 
λίου της Επικράτειας. 

Μετά από πρόταση του Υπουργού Δικαιοσύνης, απο¬ 
φασίζουμε: 

Αρθρο μόνο 

Η έδρα μιας από τις θέσεις Συμβολαιογράφων του 
Ειρηνοδικείου Αθηνών μεταφέρεται από το Δήμο Βύ¬ 
ρωνα στο Δήμο Νέας Μάκρης της ίδιας ειρηνοδικειακής 
περιφέρειας. 

Στον Υπουργό Δικαιοσύνης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 7 Νοεμβρίου 2005 

Μεταφορά έδρας Συμβολαιογράφου από το Σοφικό του 
Δήμου Σολυγείας στο Δήμο Αγίων Θεοδώρων Κο¬ 
ρινθίας που υπάγονται στην περιφέρεια του Ειρη¬ 
νοδικείου Κορίνθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2, παράγραφοι 3 και 4, 
του κυρωθέντος με το άρθρο πρώτο του ν.2830/2000 
(Α' 96) «Κώδικα Συμβολαιογράφων». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα, 
που κυρώθηκε με το άρθρο πρώτο του π.δ. 63/2005 
(Α' 98). 

3. Την υπ’ αριθμ. 3/4.7.2005 γνωμοδότηση της Ολομέ¬ 
λειας του Πρωτοδικείου Κορίνθου που εκδόθηκε μετά 
την από 14.4.2005 γνώμη του Διοικητικού Συμβουλίου του 
Συμβολαιογραφικού Συλλόγου Εφετείου Ναυπλίου. 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την υπ’ αριθμ. 232/2005 γνωμοδότηση του Συμβου¬ 
λίου της Επικράτειας. 

Μετά από πρόταση του Υπουργού Δικαιοσύνης, απο¬ 
φασίζουμε: 

Αρθρο μόνο 

Η έδρα μιας από τις θέσεις Συμβολαιογράφων του 
Ειρηνοδικείου Κορίνθου μεταφέρεται από το Σοφικό του 
Δήμου Σολυγείας στο Δήμο Αγίων Θεοδώρων Κορινθίας 
της ίδιας ειρηνοδικειακής περιφέρειας. 

Στον Υπουργό Δικαιοσύνης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 7 Νοεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




